title: 2012/508/ΕΕ: Απόφαση του Συμβουλίου, της 24ης Φεβρουαρίου 2011 , σχετικά με τη σύναψη της Συμφωνίας μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας για την απαλλαγή από την υποχρέωση θεώρησης βραχείας διαμονής για τους κατόχους κοινών διαβατηρίων#Συμφωνία μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας για την απαλλαγή από την υποχρέωση θεώρησης βραχείας διαμονής για τους κατόχους κοινών διαβατηρίων

text:
               21.9.2012

               EL

               Επίσημη Εφημερίδα της Ευρωπαϊκής Ένωσης

               L 255/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Φεβρουαρίου 2011
   σχετικά με τη σύναψη της Συμφωνίας μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας για την απαλλαγή από την υποχρέωση θεώρησης βραχείας διαμονής για τους κατόχους κοινών διαβατηρίων
   (2012/508/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 στοιχείο α) περίπτωση v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύτηκε εξ ονόματος της Ευρωπαϊκής Ένωσης συμφωνία με την Ομοσπονδιακή Δημοκρατία της Βραζιλίας για την απαλλαγή από την υποχρέωση θεώρησης βραχείας διαμονής για τους κατόχους κοινών διαβατηρίων.

               (2)

               Η εν λόγω συμφωνία υπεγράφη, εξ ονόματος της Ευρωπαϊκής Ένωσης, στις 8 Νοεμβρίου 2010, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2010/622/ΕΕ του Συμβουλίου (1).

               (3)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο το Ηνωμένο Βασίλειο δεν συμμετέχει σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν (2). Επομένως, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (4)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στο οποίο η Ιρλανδία δεν συμμετέχει, σύμφωνα με την απόφαση 2002/192/ΕΚ, της 28ης Φεβρουαρίου 2002, σχετικά με το αίτημα της Ιρλανδίας να συμμετάσχει σε ορισμένες διατάξεις του κεκτημένου του Σένγκεν (3). Επομένως, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας για την απαλλαγή από την υποχρέωση θεώρησης βραχείας διαμονής για τους κατόχους κοινών διαβατηρίων.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 9 παράγραφος 1 της συμφωνίας (4).
   Άρθρο 3
   Η παρούσα απόφαση τίθεται σε ισχύ την ημέρα της έκδοσής της.

      Βρυξέλλες, 24 Φεβρουαρίου 2011.

            Για το Συμβούλιο

            Ο Πρόεδρος

         PINTÉR S.

      (1)  ΕΕ L 275 της 20.10.2010, σ. 3.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.

      (4)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΣΥΜΦΩΝΊΑ
      μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας για την απαλλαγή από την υποχρέωση θεώρησης βραχείας διαμονής για τους κατόχους κοινών διαβατηρίων
      Η ΕΥΡΩΠΑΪΚΗ ΕΝΩΣΗ, καλούμενη στο εξής «Ένωση»,
      και
      Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΒΡΑΖΙΛΙΑΣ, καλούμενη στο εξής «Βραζιλία»,
      που καλούνται στο εξής από κοινού «συμβαλλόμενα μέρη»,
      ΕΠΙΘΥΜΩΝΤΑΣ να διαφυλάξουν την αρχή της αμοιβαιότητας και να διευκολύνουν τις μετακινήσεις διασφαλίζοντας την άνευ θεωρήσεως είσοδο και βραχεία διαμονή για τους πολίτες όλων των κρατών μελών της Ένωσης και για τους υπηκόους της Βραζιλίας,
      ΕΠΙΒΕΒΑΙΩΝΟΝΤΑΣ τη δέσμευσή τους να διασφαλίσουν σε σύντομο χρονικό διάστημα δυνατότητα πραγματοποίησης ταξιδιών με αμοιβαία απαλλαγή από την υποχρέωση θεώρησης, σε πλήρη συμμόρφωση με την ολοκλήρωση των αντίστοιχων κοινοβουλευτικών και λοιπών εσωτερικών διαδικασιών,
      ΕΠΙΔΙΩΚΟΝΤΑΣ την περαιτέρω ανάπτυξη φιλικών σχέσεων και τη συνέχιση της ενδυνάμωσης των στενών δεσμών μεταξύ των συμβαλλομένων μερών,
      ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας και το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και επιβεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία,
      ΣΥΜΦΩΝΗΣΑΝ ΤΑ ΕΞΗΣ:
      Άρθρο 1
      Σκοπός
      Οι πολίτες της Ένωσης και οι πολίτες της Βραζιλίας οι οποίοι είναι κάτοχοι έγκυρου κοινού διαβατηρίου δύνανται να εισέρχονται στο έδαφος του έτερου συμβαλλόμενου μέρους, να διέρχονται από αυτό και να παραμένουν σε αυτό χωρίς θεώρηση με σκοπό τον τουρισμό ή την άσκηση επιχειρηματικής δραστηριότητας για μέγιστο χρονικό διάστημα το οποίο δεν μπορεί να υπερβεί τους τρεις μήνες κατά τη διάρκεια χρονικής περιόδου έξι μηνών σύμφωνα με τις διατάξεις της παρούσας συμφωνίας.
      Άρθρο 2
      Ορισμοί
      Για τους σκοπούς της παρούσας συμφωνίας νοούνται ως:

                  α)

                  «κράτος μέλος», κάθε κράτος μέλος της Ένωσης, με εξαίρεση το Ηνωμένο Βασίλειο και την Ιρλανδία,

                  β)

                  «πολίτης της Ένωσης», υπήκοος κράτους μέλους όπως ορίζεται στο στοιχείο α),

                  γ)

                  «υπήκοος Βραζιλίας», κάθε πρόσωπο το οποίο κατέχει τη βραζιλιάνικη ιθαγένεια,

                  δ)

                  «χώρος Σένγκεν», ο χώρος χωρίς εσωτερικά σύνορα που περιλαμβάνει τα εδάφη των κρατών μελών όπως ορίζονται στο στοιχείο α) τα οποία εφαρμόζουν πλήρως το κεκτημένο Σένγκεν,

                  ε)

                  «κεκτημένο Σένγκεν», το σύνολο των μέτρων που αποσκοπούν στη διασφάλιση της ελεύθερης κυκλοφορίας των προσώπων σε έναν απαλλαγμένο από εσωτερικά σύνορα χώρο, σε συνδυασμό με συνοδευτικά μέτρα που έχουν άμεση σχέση με αυτή την ελεύθερη κυκλοφορία και αφορούν τους ελέγχους στα εξωτερικά σύνορα, το άσυλο, τη μετανάστευση και τα μέτρα για την πρόληψη και καταπολέμηση της εγκληματικότητας.

            Άρθρο 3
      Πεδίο εφαρμογής
      1.   Κατά την έννοια της παρούσας συμφωνίας, οι σκοποί του τουρισμού και της άσκησης επιχειρηματικής δραστηριότητας περιλαμβάνουν τα εξής:

                  —

                  τουριστικές δραστηριότητες,

                  —

                  επισκέψεις σε συγγενικά πρόσωπα,

                  —

                  διερεύνηση εμπορικών ευκαιριών, συμμετοχή σε συσκέψεις, υπογραφή συμβάσεων και δραστηριότητες χρηματοοικονομικού, διαχειριστικού και διοικητικού χαρακτήρα,

                  —

                  συμμετοχή σε συσκέψεις, συνέδρια και σεμινάρια, υπό την προϋπόθεση ότι ο ενδιαφερόμενος δεν εισπράττει για την εκάστοτε δραστηριότητα αμοιβή προερχόμενη από την αντίστοιχη πηγή στη Βραζιλία/Ένωση (με εξαίρεση την κάλυψη των εξόδων παραμονής, είτε άμεσα είτε υπό τη μορφή ημερήσιας αποζημίωσης),

                  —

                  συμμετοχή σε αθλητικές διοργανώσεις και καλλιτεχνικούς διαγωνισμούς, υπό την προϋπόθεση ότι οι συμμετέχοντες δεν εισπράττουν οιαδήποτε αμοιβή προερχόμενη από την αντίστοιχη πηγή στη Βραζιλία/Ένωση, ακόμη και αν διεκδικούν έπαθλα, περιλαμβανομένων των επάθλων που συνοδεύονται από χρηματικό βραβείο.

            2.   Δεν υπάγονται στην παρούσα συμφωνία οι πολίτες της Ένωσης και οι υπήκοοι Βραζιλίας οι οποίοι επιθυμούν να ασκήσουν αμειβόμενες δραστηριότητες ή να εργασθούν ως μισθωτοί, να ασκήσουν ερευνητική δραστηριότητα, να εργασθούν ως μαθητευόμενοι, να πραγματοποιήσουν σπουδές ή κοινωνικό έργο, να παράσχουν τεχνική συνδρομή ή να αναπτύξουν ιεραποστολικές, θρησκευτικές ή καλλιτεχνικές δραστηριότητες.
      Άρθρο 4
      Όροι της απαλλαγής από την υποχρέωση θεώρησης και της διαμονής
      1.   Η απαλλαγή από την υποχρέωση θεώρησης που προβλέπει η παρούσα Συμφωνία εφαρμόζεται με την επιφύλαξη των νόμων των συμβαλλόμενων μερών που αφορούν τους όρους εισόδου και βραχείας διαμονής. Τα κράτη μέλη και η Βραζιλία διατηρούν το δικαίωμα να αρνηθούν την είσοδο και τη βραχεία διαμονή στο έδαφός τους αν δεν πληρούνται ένας ή περισσότεροι από αυτούς τους όρους.
      2.   Οι πολίτες της Ένωσης που απολαύουν της παρούσας συμφωνίας συμμορφώνονται με τους νόμους και τους κανονισμούς που ισχύουν στο έδαφος της Βραζιλίας κατά τον χρόνο της διαμονής τους.
      3.   Οι υπήκοοι Βραζιλίας που απολαύουν της παρούσας συμφωνίας συμμορφώνονται με τους νόμους και τους κανονισμούς που ισχύουν στο έδαφος του εκάστοτε κράτους μέλους κατά τον χρόνο της διαμονής τους.
      4.   Η απαλλαγή από την υποχρέωση θεώρησης ισχύει ανεξάρτητα από το μεταφορικό μέσο που χρησιμοποιείται για τη διέλευση των ανοικτών σε διεθνή επιβατική κίνηση συνόρων των συμβαλλομένων μερών.
      5.   Με την επιφύλαξη του άρθρου 7, ζητήματα θεωρήσεων που δεν καλύπτονται από την παρούσα συμφωνία διέπονται από το δίκαιο της Ένωσης, το εθνικό δίκαιο των κρατών μελών και το εθνικό δίκαιο της Βραζιλίας.
      Άρθρο 5
      Διάρκεια διαμονής
      1.   Για τους σκοπούς της παρούσας συμφωνίας, οι πολίτες της Ευρωπαϊκής Ένωσης μπορούν να μείνουν στο έδαφος της Βραζιλίας για τρεις μήνες ανά εξάμηνο κατ’ ανώτατο όριο από την ημερομηνία της πρώτης εισόδου στο έδαφος της χώρας.
      2.   Για τους σκοπούς της παρούσας συμφωνίας, οι πολίτες της Βραζιλίας μπορούν να μείνουν στον χώρο Σένγκεν για τρεις μήνες ανά εξάμηνο κατ’ ανώτατο όριο από την ημερομηνία της πρώτης εισόδου στο έδαφος οποιουδήποτε κράτους μέλους που εφαρμόζει πλήρως το κεκτημένο Σένγκεν. Το χρονικό διάστημα των τριών μηνών ανά εξάμηνο υπολογίζεται ανεξάρτητα από τυχόν διαμονή σε κράτος μέλος που δεν εφαρμόζει ακόμη πλήρως το κεκτημένο Σένγκεν.
      3.   Οι πολίτες της Βραζιλίας μπορούν να μείνουν για τρεις μήνες ανά εξάμηνο κατ’ ανώτατο όριο από την ημερομηνία της πρώτης εισόδου στο έδαφος εκάστου κράτους μέλους που δεν εφαρμόζει ακόμη πλήρως το κεκτημένο Σένγκεν, ανεξάρτητα από την περίοδο διαμονής που υπολογίζεται για τον χώρο Σένγκεν.
      4.   Η παρούσα συμφωνία δεν επηρεάζει τη δυνατότητα της Βραζιλίας και των κρατών μελών να επεκτείνουν την περίοδο διαμονής πέραν των τριών μηνών σύμφωνα με το εθνικό δίκαιο και το δίκαιο της Ένωσης.
      Άρθρο 6
      Διαχείριση της συμφωνίας
      1.   Τα συμβαλλόμενα μέρη προβαίνουν στη σύσταση επιτροπής εμπειρογνωμόνων (στο εξής: «επιτροπή»).
      Η επιτροπή απαρτίζεται από εκπροσώπους της Ένωσης και της Βραζιλίας. Η Ένωση εκπροσωπείται από την Ευρωπαϊκή Επιτροπή.
      2.   Η επιτροπή συγκαλείται, όποτε κρίνεται αναγκαίο, κατόπιν αιτήσεως ενός εκ των συμβαλλομένων μερών, με σκοπό την παρακολούθηση της εφαρμογής της παρούσας συμφωνίας και την επίλυση διαφορών που ανακύπτουν σε σχέση με την ερμηνεία ή την εφαρμογή των διατάξεων της παρούσας συμφωνίας.
      Άρθρο 7
      Σχέση μεταξύ της παρούσας συμφωνίας και των υφιστάμενων διμερών συμφωνιών για θέματα θεωρήσεων μεταξύ των κρατών μελών και της Βραζιλίας
      Η παρούσα συμφωνία δεν θίγει τις υφιστάμενες διμερείς συμφωνίες ή ρυθμίσεις που έχουν συναφθεί μεταξύ επιμέρους κρατών μελών και της Βραζιλίας, στο μέτρο που οι διατάξεις τους καλύπτουν θέματα που δεν εμπίπτουν στο πεδίο εφαρμογής της παρούσας συμφωνίας.
      Άρθρο 8
      Ανταλλαγή δείγματος διαβατηρίων
      1.   Εφόσον δεν το έχουν ήδη πράξει, η Βραζιλία και τα κράτη μέλη ανταλλάσσουν, διά της διπλωματικής οδού, δείγματα των έγκυρων κοινών διαβατηρίων που εκδίδουν, το αργότερο εντός τριάντα (30) ημερών από την ημερομηνία υπογραφής της παρούσας συμφωνίας.
      2.   Σε περίπτωση καθιέρωσης νέων κοινών διαβατηρίων ή τροποποίησης των ήδη υπαρχόντων, τα συμβαλλόμενα μέρη αποστέλλουν το ένα στο άλλο, διά της διπλωματικής οδού, δείγματα των νέων ή τροποποιημένων διαβατηρίων, μαζί με αναλυτικές πληροφορίες σχετικά με τις προδιαγραφές τους και τις διατάξεις που διέπουν την ισχύ τους, το αργότερο τριάντα (30) ημέρες προτού αρχίσουν να ισχύουν.
      Άρθρο 9
      Τελικές διατάξεις
      1.   Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες εσωτερικές διαδικασίες τους και τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των ανωτέρω διαδικασιών.
      2.   Η παρούσα συμφωνία συνάπτεται για απεριόριστο χρονικό διάστημα, εκτός εάν καταγγελθεί σύμφωνα με την παράγραφο 5.
      3.   Η παρούσα συμφωνία μπορεί να τροποποιηθεί με γραπτή συμφωνία των συμβαλλόμενων μερών. Οι τροποποιήσεις αρχίζουν να ισχύουν μετά την αμοιβαία κοινοποίηση των συμβαλλόμενων μερών σχετικά με την ολοκλήρωση των εσωτερικών διαδικασιών που είναι αναγκαίες για τον σκοπό αυτό.
      4.   Έκαστο συμβαλλόμενο μέρος δύναται να αναστείλει συνολικά ή εν μέρει την παρούσα συμφωνία, η δε απόφαση περί αναστολής κοινοποιείται στο έτερο συμβαλλόμενο μέρος το αργότερο δύο μήνες προ της έναρξης της ισχύος της. Το συμβαλλόμενο μέρος που έχει αναστείλει την εφαρμογή της παρούσας συμφωνίας ενημερώνει αμέσως το έτερο συμβαλλόμενο μέρος μόλις εκλείψουν οι λόγοι της αναστολής.
      5.   Έκαστο συμβαλλόμενο μέρος δύναται να καταγγείλει την παρούσα συμφωνία με γραπτή κοινοποίηση στο έτερο μέρος. Η παρούσα συμφωνία παύει να ισχύει 90 ημέρες μετά την ημερομηνία της εν λόγω κοινοποίησης.
      6.   Η Βραζιλία δύναται να αναστείλει ή να καταγγείλει την παρούσα συμφωνία μόνον ως προς όλα τα κράτη μέλη της Ένωσης.
      7.   Η Ένωση δύναται να αναστείλει ή να καταγγείλει την παρούσα συμφωνία μόνον ως προς όλα τα κράτη μέλη της.

         Συντάχθηκε στις Βρυξέλλες, σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.
         Съставено в Брюксел на осми ноември две хиляди и десета година.
         Hecho en Bruselas, el ocho de noviembre de dos mil diez.
         V Bruselu dne osmého listopadu dva tisíce deset.
         Udfærdiget i Bruxelles den ottende november to tusind og ti.
         Geschehen zu Brüssel am achten November zweitausendzehn.
         Kahe tuhande kümnenda aasta novembrikuu kaheksandal päeval Brüsselis.
         'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
         Done at Brussels on the eighth day of November in the year two thousand and ten.
         Fait à Bruxelles, le huit novembre deux mille dix.
         Fatto a Bruxelles, addì otto novembre duemiladieci.
         Briselē, divi tūkstoši desmitā gada astotajā novembrī.
         Priimta du tūkstančiai dešimtų metų lapkričio aštuntą dieną Briuselyje.
         Kelt Brüsszelben, a kétezer-tizedik év november nyolcadik napján.
         Magħmul fi Brussell, fit-tmien jum ta' Novembru tas-sena elfejn u għaxra.
         Gedaan te Brussel, de achtste november tweeduizend tien.
         Sporządzono w Brukseli dnia ósmego listopada roku dwa tysiące dziesiątego.
         Feito em Bruxelas, em oito de novembro de dois mil e dez.
         Întocmit la Bruxelles la opt noiembrie două mii zece.
         V Bruseli dňa ôsmeho novembra dvetisícdesať.
         V Bruslju, dne osmega novembra leta dva tisoč deset.
         Tehty Brysselissä kahdeksantena päivänä marraskuuta vuonna kaksituhattakymmenen.
         Som skedde i Bryssel den åttonde november tjugohundratio.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Федеративна република Бразилия
            Por la República Federativa de Brasil
            Za Brazilskou federativní republiku
            For Den Føderative Republik Brasilien
            Für die Föderative Republik Brasilien
            Brasiilia Liitvabariigi nimel
            Για την Ομοσπονδιακή Δημοκρατία της Βραζιλίας
            For the Federative Republic of Brazil
            Pour la République fédérative du Brésil
            Per la Repubblica federativa del Brasile
            Brazīlijas Federatīvās Republikas vārdā –
            Brazilijos Federacinės Respublikos vardu
            A Brazil Szövetségi Köztársaság részéről
            Għar-Repubblika Federattiva tal-Brażil
            Voor de Federale Republiek Brazilië
            W imieniu Federacyjnej Republiki Brazylii
            Pela República Federativa do Brasil
            Pentru Republica Federativă a Braziliei
            Za Brazílsku federatívnu republiku
            Za Federativno republiko Brazilijo
            Brasilian liittotasavallan puolesta
            För Förbundsrepubliken Brasilien

      Κοινή δήλωση όσον αφορά την ενημέρωση των πολιτών σχετικά με τη συμφωνία απαλλαγής από την υποχρέωση θεώρησης
      Αναγνωρίζοντας τη σπουδαιότητα της διαφάνειας για τους πολίτες της Ευρωπαϊκής Ένωσης και της Βραζιλίας, τα συμβαλλόμενα μέρη συμφωνούν να διασφαλίζουν την πλήρη διάχυση πληροφόρησης σχετικά με το περιεχόμενο και τις συνέπειες της συμφωνίας απαλλαγής από την υποχρέωση θεώρησης και τα συναφή ζητήματα, π.χ. σχετικά με τα ταξιδιωτικά έγγραφα που παρέχουν δικαίωμα μετάβασης άνευ θεώρησης, την εδαφική εφαρμογή, περιλαμβανομένου του καταλόγου κρατών μελών που εφαρμόζουν πλήρως το κεκτημένο Σένγκεν, την επιτρεπόμενη διάρκεια διαμονής και τις προϋποθέσεις εισόδου, περιλαμβανομένου του δικαιώματος προσφυγής σε περίπτωση άρνησης.


title: 2012/576/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/200

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2010
   (2012/576/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2010, συνοδευόμενη από τις απαντήσεις του Ινστιτούτου (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την ίδρυση του Ευρωπαϊκού Ινστιτούτου για την Ισότητα των Φύλων (3), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Δικαιωμάτων των Γυναικών και Ισότητας των Φύλων (A7-0132/2012),

               1.

               χορηγεί απαλλαγή στον διευθυντή του Ευρωπαϊκού Ινστιτούτου για την Ισότητα των Φύλων όσον αφορά την εκτέλεση του προϋπολογισμού του Ινστιτούτου για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος αυτής, στον διευθυντή του Ευρωπαϊκού Ινστιτούτου για την Ισότητα των Φύλων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 173.

      (2)  ΕΕ L 248 της 16.9.2002, σ. 1.

      (3)  ΕΕ L 403 της 30.12.2006, σ. 9.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2010, συνοδευόμενη από τις απαντήσεις του Ινστιτούτου (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την ίδρυση του Ευρωπαϊκού Ινστιτούτου για την Ισότητα των Φύλων (3), και ιδίως το άρθρο 14,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Δικαιωμάτων των Γυναικών και Ισότητας των Φύλων (A7-0132/2012),

                  Α.

                  λαμβάνοντας υπόψη ότι το Ευρωπαϊκό Ινστιτούτο για την Ισότητα των Φύλων («το Ινστιτούτο») ιδρύθηκε βάσει του κανονισμού (ΕΚ) αριθ. 1922/2006 και απέκτησε την ανεξαρτησία του στις 15 Ιουνίου 2010,

                  Β.

                  λαμβάνοντας υπόψη ότι το Ελεγκτικό Συνέδριο έχει δηλώσει ότι απεκόμισε εύλογη βεβαιότητα ότι οι ετήσιοι λογαριασμοί του Ινστιτούτου για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Γ.

                  λαμβάνοντας υπόψη ότι ο συνολικός προϋπολογισμός του Ινστιτούτου για το οικονομικό έτος 2010 ανήλθε σε 6 500 000 EUR· λαμβάνοντας υπόψη ότι ο προϋπολογισμός του Ινστιτούτου χρηματοδοτείται εξ ολοκλήρου από τη συνεισφορά της Ένωσης,

                  1.

                  εκφράζει την ικανοποίησή του για την πρώτη έκθεση του Ελεγκτικού Συνεδρίου σχετικά με τους ετήσιους λογαριασμούς του Ινστιτούτου για το οικονομικό έτος 2010·

         Δημοσιονομική και χρηματοοικονομική διαχείριση

                  2.

                  σημειώνει ότι το Ινστιτούτο απέκτησε διοικητική και χρηματοδοτική αυτονομία στις 15 Ιουνίου 2010·

                  3.

                  εκτιμά ότι θα πρέπει να μελετηθεί η συγχώνευση του Ινστιτούτου με τον Οργανισμό Θεμελιωδών Δικαιωμάτων της Ευρωπαϊκής Ένωσης, προκειμένου να αποφεύγονται οι επικαλύψεις και να περιοριστούν τα γενικά έξοδα·

                  4.

                  διαπιστώνει, βάσει της ετήσιας έκθεσης πεπραγμένων του Ινστιτούτου, ότι από την 1η Ιανουαρίου 2010 έως τις 15 Ιουνίου 2010, η Γενική Διεύθυνση Απασχόλησης, Κοινωνικών Υποθέσεων και Ενσωμάτωσης (ΓΔ EMPL), ΓΔ που έχει υπό την εποπτεία της το Ινστιτούτο, είχε την ευθύνη της δημοσιονομική διαχείρισης του Ινστιτούτου, ιδίως σε ό,τι αφορά τις δαπάνες προσωπικού και τις διοικητικές δαπάνες, και ότι, κατά την περίοδο αυτή, η ΓΔ EMPL προέβη σε πληρωμές συνολικού ποσού 846 876,91 EUR·

                  5.

                  σημειώνει, με βάση την έκθεση πεπραγμένων, ότι, εντός περιορισμένου διαστήματος έξι μηνών μετά την έγκριση του ετήσιου προγράμματος εργασίας 2010, και την απόκτηση διοικητικής και χρηματοδοτικής αυτονομίας, το Ινστιτούτο είχε ποσοστό εκτέλεσης του προϋπολογισμού 65 % ως προς τις πιστώσεις ανάληψης υποχρεώσεων και 26 % ως προς τις πιστώσεις πληρωμών· καλεί το Ινστιτούτο να λάβει άμεσα μέτρα για να διασφαλίσει ένα ικανοποιητικό ποσοστό εκτέλεσης του προϋπολογισμού στο μέλλον·

                  6.

                  σημειώνει, σύμφωνα με την ετήσια έκθεση πεπραγμένων του Ινστιτούτου, ότι, κατά την αναθεώρηση του σχεδίου προϋπολογισμού του για το οικονομικό έτος 2010, το διοικητικό συμβούλιο επεσήμανε δύο ανισορροπίες στον προϋπολογισμό, το συνολικό ποσό των οποίων ανέρχεται σε 415 000 EUR:

                              —

                              μια ανισορροπία ύψους 195 000 EUR στον τίτλο II, που συνδέεται με την υποχρησιμοποίηση των εξόδων μίσθωσης, δεδομένου ότι η λιθουανική κυβέρνηση κάλυψε τα έξοδα μίσθωσης για τις εγκαταστάσεις του Ινστιτούτου για τα δύο πρώτα χρόνια της δραστηριότητάς του·

                              —

                              μια ανισορροπία ύψους 220 000 EUR στον τίτλο III λόγω της αναμενόμενης υποχρησιμοποίησης των δαπανών λειτουργίας·

                        σημειώνει ότι, τον Οκτώβριο του 2010, το διοικητικό συμβούλιο συμφώνησε να μην χορηγήσει τα παγωμένα αυτά κονδύλια στο Ινστιτούτο· καλεί το Ινστιτούτο να ενημερώσει την αρμόδια για την απαλλαγή αρχή για τα μέτρα που έχουν ληφθεί σε ό,τι αφορά τα παγωμένα αυτά κονδύλια·

         Λογιστική

                  7.

                  διαπιστώνει ότι, το 2010 το Ινστιτούτο καθόρισε τις αρμοδιότητες των δημοσιονομικών παραγόντων για τα μέλη του προσωπικού και ανέπτυξε δημοσιονομικά κυκλώματα για τις αναλήψεις υποχρεώσεων· σημειώνει, ωστόσο, ότι το Ινστιτούτο είχε ορίσει όλους τους δημοσιονομικούς παράγοντες, προσδιορίζοντας τους ρόλους και τις αρμοδιότητές τους, έως τα τέλη του 2010·

                  8.

                  σημειώνει ότι, σύμφωνα με την ετήσια έκθεση πεπραγμένων του Ινστιτούτου, ο Διευθυντής του ανέθεσε την εξουσία του διατάκτη στον προϊστάμενο της διοίκησης για μέγιστο ποσό ύψους 500 000 EUR για τους τίτλους I και II, και εντός ορίου ενός έτους για τον τίτλο ΙΙΙ· σημειώνει επίσης ότι ορίστηκε και αναπληρωτής υπόλογος·

                  9.

                  διαπιστώνει, σύμφωνα με την ετήσια έκθεση πεπραγμένων, ότι στα τέλη του 2010 είχαν τεθεί σε ισχύ και εφαρμόζονταν διαδικασίες στους ακόλουθους διοικητικούς τομείς: αποστολές, διαχείριση καταγγελιών, ερωταποκρίσεις σχετικά με τις δημόσιες συμβάσεις, ΦΠΑ, ποιοτική λογιστική, τραπεζική προσέγγιση, πράξεις πληρωμής, αναλήψεις υποχρεώσεων και πληρωμές, και ότι είχαν αναπτυχθεί και εφαρμοσθεί μια πολιτική τηλεπικοινωνιών και ένα πλαίσιο για την καταχώριση των εγγράφων·

         Δημόσιες συμβάσεις

                  10.

                  διαπιστώνει ότι, το 2010, συνήφθησαν 63 δημόσιες συμβάσεις και υπεγράφησαν συμβάσεις για τις παρεχόμενες υπηρεσίες· σημειώνει ότι το συνολικό ποσό των συμβάσεων ανήλθε σε 1 974 626 EUR·

                  11.

                  σημειώνει ότι, σύμφωνα με την ετήσια έκθεση πεπραγμένων, στη διαδικασία ανάθεσης των δημοσίων συμβάσεων προέκυψαν δύο μείζονες δυσκολίες:

                              —

                              η προθεσμία που ήταν διαθέσιμη για την εφαρμογή μιας διαδικασίας δημόσιας σύμβασης ήταν εξαιρετικά περιορισμένη και έθετε σε κίνδυνο την εκτέλεση των μελετών που είχαν σχεδιασθεί και του σχετικού προϋπολογισμού·

                              —

                              η έλλειψη ειδικευμένης στήριξης της μονάδας πράξεων, όπου το μεγαλύτερο μέρος του προσωπικού είχε ελάχιστη ή και καμία γνώση των διαδικασιών που διέπουν τις δημόσιες συμβάσεις·

                        συνεπεία τούτου, οι περιπλοκές αυτές δημιούργησαν ορισμένες καθυστερήσεις και κάποιες διαδικασίες συμβάσεων έπρεπε να ακυρωθούν, κάτι που είχε ως αποτέλεσμα τη μεταφορά των περισσότερων αναλήψεων υποχρεώσεων του προϋπολογισμού στο 2011· καλεί, συνεπώς, το Ινστιτούτο να βελτιώσει την κατάσταση και να ενημερώσει την αρμόδια για την απαλλαγή αρχή ως προς τα μέτρα που ελήφθησαν σχετικά·

                  12.

                  σημειώνει, επιπλέον, ότι το 85 % των συμβάσεων που υποβλήθηκαν σε διαδικασία ανάθεσης, ύψους 1 628 122 EUR, αφορούσαν υπηρεσίες που συνδέονταν με τη στήριξη επιχειρησιακών δραστηριοτήτων, και ότι το εναπομείναν ποσό των 292 504 EUR (15 % των συμβάσεων) αφορούσε την προμήθεια αγαθών και υπηρεσιών για τη στήριξη των διοικητικών δραστηριοτήτων·

         Ανθρώπινοι πόροι

                  13.

                  σημειώνει, σύμφωνα με την ετήσια έκθεση πεπραγμένων, ότι το Ινστιτούτο προσέλαβε 23 έκτακτους υπαλλήλους και 6 συμβασιούχους υπαλλήλους, και πέτυχε κατά 92,3 % το στόχο που αφορούσε το οργανόγραμμά του·

                  14.

                  τονίζει την ανάγκη να καλυφθούν όλες οι κενές θέσεις απασχόλησης όπου είναι απαραίτητο για την αποτελεσματική λειτουργία του Ινστιτούτου και την επίτευξη των διακηρυγμένων στόχων του·

         Επιδόσεις

                  15.

                  σημειώνει ότι, σύμφωνα με το άρθρο 20 του κανονισμού ίδρυσης του Ινστιτούτου (ΕΚ) αριθ. 1922/2006, το Ινστιτούτο υποχρεούτο να έχει ζητήσει ανεξάρτητη εξωτερική αξιολόγηση των επιτευγμάτων του έως τις 18 Ιανουαρίου 2010· σημειώνει, βάσει της ετήσιας έκθεσης πεπραγμένων, ότι το διοικητικό συμβούλιο ανέβαλε την εκ των υστέρων αξιολόγηση, δεδομένου ότι το Ινστιτούτο δεν ήταν επιχειρησιακό στις 19 Ιανουαρίου 2010, αλλά αποφάσισε να αναθέσει μια εκ των προτέρων αξιολόγηση το 2010 και μια ενδιάμεση αναθεώρηση έως το 2013· ζητεί από το Ινστιτούτο να ανακοινώσει άμεσα τα αποτελέσματα της εκ των προτέρων αξιολόγησης στην αρμόδια για την απαλλαγή αρχή·

                  16.

                  αναγνωρίζει ότι το Ινστιτούτο, στηριζόμενο από τη ΓΔ EMPL, παρουσίασε τον Δεκέμβριο του 2010 τις προδιαγραφές για τη «δεύτερη εκ των προτέρων αξιολόγηση του Ευρωπαϊκού Ινστιτούτου για την Ισότητα των Φύλων που εστιάζει στους ειδικούς στόχους και πράξεις του Ινστιτούτου»·

                  17.

                  καλεί το Ινστιτούτο να ενημερώσει την αρμόδια για την απαλλαγή αρχή σχετικά με την εκτέλεση αυτών των αξιολογήσεων και με τα αντίστοιχα συμπεράσματά τους·

                  18.

                  υπενθυμίζει στο Ελεγκτικό Συνέδριο ότι το έργο του Ινστιτούτου έχει μέγιστη σημασία για την προαγωγή της ισότητας των φύλων στην Ένωση· παρατηρεί, συνεπώς, ότι προσεχείς εκθέσεις θα φανερώσουν με λεπτομέρειες κατά πόσον οι δραστηριότητες του Ινστιτούτου αντιμετώπισαν δυσχέρειες σε οποιοδήποτε στάδιο της διαδικασίας του προϋπολογισμού·

                  19.

                  επισημαίνει ότι σε καιρό οικονομικής κρίσης και λιτότητας είναι ζωτικής σημασίας να επιτυγχάνει το Ινστιτούτο τη βέλτιστη αξιοποίηση των πόρων που δαπανά χωρίς να διακυβεύεται η επιτυχής εκπλήρωση της σημαντικής αποστολής του·

         Έδρα

                  20.

                  σημειώνει, σύμφωνα και με την ετήσια έκθεση πεπραγμένων του Ινστιτούτου, ότι την 1η Μαρτίου 2010 το προσωπικό του Ινστιτούτου μεταφέρθηκε από τις προσωρινές του εγκαταστάσεις στις Βρυξέλλες στη μόνιμη έδρα του στο Βίλνιους της Λιθουανίας·

         Εσωτερικός έλεγχος

                  21.

                  πληροφορείται από το Ινστιτούτο ότι ο πρώτος λογιστικός έλεγχος της Υπηρεσίας Εσωτερικού Ελέγχου θα διενεργηθεί στη διάρκεια του 2012·

                  22.

                  σημειώνει, με βάση την ετήσια έκθεση πεπραγμένων, ότι η OLAF επισκέφθηκε το Ινστιτούτο και προέβη σε μια πρώτη συνεδρία κατάρτισης για το προσωπικό σχετικά με τις αρχές του λογιστικού ελέγχου και τα πρότυπα εσωτερικού ελέγχου τον Νοέμβριο του 2010· αναγνωρίζει, επιπλέον, ότι μια συμφωνία συνεργασίας μεταξύ της OLAF και του Ινστιτούτου προετοιμάστηκε το 2010 και εγκρίθηκε από το διοικητικό συμβούλιο του Ινστιτούτου στις 26 Ιανουαρίου 2011·

                  23.

                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (5) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 173.

         (2)  ΕΕ L 248 της 16.9.2002, σ. 1.

         (3)  ΕΕ L 403 της 30.12.2006, σ. 9.

         (4)  ΕΕ L 357 της 31.12.2002, σ. 72.

         (5)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).